รายงานการประชุมสภาองค์การบริหารส่วนตำบลคลองเมือง

สมัยสามัญ สมัยที่ 3 ประจำปี พ.ศ. 2562 ครั้งที่ 2/2562

วันที่ 28 สิงหาคม 2562

ณ ห้องประชุมองค์การบริหารส่วนตำบลคลองเมือง

เริ่มประชุมเวลา 09.00 น.

ผู้มาประชุม

๑.นายคำพันธ์ แก้วกองสี ประธานสภา ฯ

๒. นายกัญหา รักสี รองประธานสภา ฯ

๓. นายสำราญ หลอดพันธ์ สมาชิกสภา อบต.หมู่ที่ ๑

๔. นายจำเริญ บุราญรมย์ สมาชิกสภา อบต.หมู่ที่ ๑

5. นายสุริยา ผิลาแดง สมาชิกสภา อบต.หมู่ที่ ๓

6. นายสมศักดิ์ นาหนองขาม สมาชิกสภา อบต.หมู่ที่ ๓

7. นายถวิล กองไธสง สมาชิกสภา อบต.หมู่ที่ ๔

8. นายบุญธรรม พิรักษา สมาชิกสภา อบต.หมู่ที่ ๕

9. นายสุโชค เจริญกิจ สมาชิกสภา อบต.หมู่ที่ 6

๑0. นายสุดใจ เพ็ชรนอก สมาชิกสภา อบต.หมู่ที่ ๖

11. นายอิทธิกร นาแซง สมาชิกสภา อบต.หมู่ที่ ๗

12. นายพัตร ผาสุข สมาชิกสภา อบต.หมู่ที่ ๗

13. นายจำปี ปัดตาตะฟัง สมาชิกสภา อบต.หมู่ที่ ๘

14. นายแฉล้ม นาเพชร สมาชิกสภา อบต.หมู่ที่ ๘

15. นายช่วง มะลาเหลือง สมาชิกสภา อบต.หมู่ที่ ๙

16. นายสำรวย แพนไธสง สมาชิกสภา อบต.หมู่ที่ ๙

17. นายหัน แทนนำ สมาชิกสภา อบต.หมู่ที่ ๑๐

18. นายปรีชา กระจ่างโพธิ์ เลขานุการสภา ฯ

ผู้ไม่มาประชุม

1. นายบุญโฮม คุณสาร สมาชิกสภา อบต.หมู่ที่ ๒ ลาประชุม

2. นางสาวหัด สมศรี สมาชิกสภา อบต.หมู่ที่ ๑๐ ลาประชุม

ผู้เข้าร่วมประชุม

1. นายบุญทัน พลานชัย นายก อบต.

2. นายทองไพร โชติชุม รองนายก อบต.

3. นายสุวรรณ จันทีนอก รองนายก อบต.

4. นายหนูเกต พลโยธา เลขานุการนายก อบต.

5. นายน้องนุช บัวภา ครูโรงเรียนบ้านพระนารายณ์

6. นายทองคำ ภูวันนา ผู้ช่วยผู้ใหญ่บ้านหมู่ที่ 11

7. นางอัญญาพร วะเรือน ผู้ช่วยผู้ใหญ่บ้านหมู่ที่ 2

8. นางพัชรี ลาภเจริญ นักพัฒนาชุมชนชำนาญการ

9. นางสาวธิดารัตน์ แคนสิงห์ นักวิชาการศึกษา

10. นายจิรายุทธ นามศิริพงษ์พันธ์ นักวิเคราะห์นโยบายและแผน

11. นายณัฐศักย์ โกเวทวิทยา ผู้อำนวยการกองคลัง

12. นายวัชระ คำแดง ผู้อำนวยการกองช่าง

13. นางสาวสมลักษณ์ เจริญรัมย์ รองปลัดฯ

เมื่อสมาชิกสมาฯครบองค์ประชุมประธานสภาฯ ได้นำสวดมนต์ไหว้พระ และแจ้งการลาประชุมของนายบุญโฮม คุณสาร สมาชิกสภาฯ หมู่ที่ 2 และนางสาวหัด สมศรี สมาชิกสภาฯ หมู่ที่ 10

ระเบียบวาระที่ 1 เรื่องแจ้งให้ที่ประชุมทราบ

-ไม่มี-

ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบลคลองเมือง

สมัยสามัญ สมัยที่ 3 ประจำปี พ.ศ. 2562 ครั้งที่ 1/2562 วันที่ 15 สิงหาคม 2562

ประธานสภาฯ 2.1 รับรองรายงานการประชุมสภาองค์การบริหารส่วนตำบลคลองเมือง

สมัยสามัญ สมัยที่ 3 ประจำปี พ.ศ. 2562 ครั้งที่ 1/2562 วันที่ 15 สิงหาคม 2562 เลขาแจ้งรายงานการประชุมสภาฯให้ที่ประชุมรับทราบ

มีสมาชิกสภาฯท่านใดจะขอเพิ่มเติมแก้ไขถ้อยคำในรายงานการประชุม หรือไม่ เมื่อไม่มี ขอมติรับรองรายงานการประชุมครับ

มติที่ประชม สภาฯให้การรับรอง

ระเบียบวาระที่ 3 กระทู้ถาม

-ไม่มี –

ระเบียบวาระที่ 4 เรื่องที่คณะกรรมการที่สภาฯตั้งขึ้นพิจารณาเสร็จแล้ว

-ไม่มี-

ระเบียบวาระที่ 5 เรื่องที่เสนอใหม่

ประธานสภาฯ 5.1 ร่างแผนพัฒนาองค์การบริหารส่วนตำบลคลองเมือง 5 ปี (พ.ศ. 2561-2565) ปรับปรุงครั้งที่ 3 เชิญนายกองค์การบริหารส่วนตำบลคลองเมือง แถลงให้สภาฯทราบ

นายบุญทัน พลานชัย เรียนประธานสภาฯ ผมนายบุญทัน พลานชัย นายกองค์การบริหารส่วนตำบลคลองเมือง ร่างแผนพัฒนาองค์การบริหารส่วนตำบลคลองเมือง 5 ปี (พ.ศ. 2561-2565) ปรับปรุงครั้งที่ 3 เป็นการปรับปรุงเพิ่มเติมจากแผนพัฒนา 4ปี (พ.ศ. 2561 – 2564) เป็นแผนพัฒนา 5 ปี ซึ่งได้ผ่านความเห็นชอบของคณะกรรมการพัฒนาท้องถิ่น และประชาคมท้องถิ่นแล้ว รายละเอียดมอบนายจิรายุทธ นามศิริพงษ์พันธ์ นักวิเคราะห์นโยบายและแผน ชี้แจงเพิ่มเติมครับ

นายจิรายุทธ นามศิริพงษ์พันธ์ เรียนประธานสภาฯ ผมนายจิรายุทธ นามศิริพงษ์พันธ์ นักวิเคราะห์นโยบายและแผน ขออนุญาตชี้แจงเพิ่มเติมแผนพัฒนาองค์การบริหารส่วนตำบลคลองเมือง 5 ปี (พ.ศ. 2561-2565) ปรับปรุงครั้งที่ 3 ซึ่งเป็นการดำเนินการตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขถึง(ฉบับที่ 3) พ.ศ. 2561 ประกอบกับหนังสือกระทรวงมหาดไทย ด่วนที่สุดที่ มท 0810.3/ว 2931 ลงวันที่ 15 พฤษภาคม 2562 เพื่อให้สอดคล้องและเชื่อมโยงกับแผนพัฒนากลุ่มจังหวัด รายละเอียดตามเอกสารที่แจกให้สมาชิกสภาฯแล้ว ประกอบไปด้วยการปรับปรุงเพิ่มเติมแผนปี 2562 ถึง 2564 และเพิ่มเติมแผนปี2565

นายวัชระ คำแดง เรียนประธานสภาฯ ผมนายวัชระ คำแดง ผู้อำนวยการกองช่าง ในการปรับปรุงแผนปี 2562 นี้จะมีโครงการพัฒนาโครงสร้างพื้นฐานที่ต้องมีการปรับปรุง เพราะรายละเอียดของโครงการและงบประมาณไม่ตรงกับที่กองช่างได้ออกสำรวจและประมาณราคาก่อสร้าง ของโครงสร้างพื้นฐาน เพื่อจะขอจ่ายขาดเงินสะสมในการดำเนินการ

นายบุญทัน พลานชัย เรียนประธานสภาฯ ด้วยขณะนี้หลายหมู่บ้านได้ประสบปัญหาภัยแล้งขาดแคลนน้ำใช้ในครัวเรือน องค์การบริหารส่วนตำบลคลองเมืองได้เร่งแก้ไขปัญหาเฉพาะหน้าและวางแนวทางในการแก้ไขปัญหาระยะยาว ได้ปรับปรุงแผนงานโครงการในแผนฉบับนี้ด้วย ขอสภาฯได้โปรดพิจารณา

นายบุญธรรม พิรักษา เรียนประธานสภาฯ ผมนายบุญธรรม พิรักษา สมาชิกสภาฯ หมู่ที่ 5 ตามที่ได้ดำเนินการประชุมมาถึงระเบียบวาระที่ 5 ร่างแผนพัฒนาท้องถิ่น 5ปี (พ.ศ. 2561 – พ.ศ. 2565) ปรับปรุงครั้งที่ 3 ตามเอกสารที่ได้รับมา หน้า 54 ถึง หน้า 77 โครงการก่อสร้างฝานน้ำล้น ตาน้ำ ขุดลอก หรือการขยายสระน้ำ งบประมาณเท่ากัน รายละเอียดโครงการเท่ากัน ในข้อเท็จจริงสามารถดำเนินการได้หรือไม่อย่างไร ขอให้ผู้เกี่ยวข้องได้ชี้แจงด้วย

นายวัชระ คำแดง เรียนประธานสภาฯ ผมนายวัชระ คำแดง ผู้อำนวยการกองช่าง รายละเอียดโครงการดังกล่าวอยู่ในความรับผิดชอบของกองช่าง เกิดจากการพิมพ์ข้อมูลผิด ผมจะรับไปแก้ไขให้ถูกต้อง ก่อนประกาศใช้แผนต่อไป

นายณัฐศักย์ โกเวทวิทยา เรียนประธานสภาฯ ผมนายณัฐศักย์ โกเวทวิทยา ผู้อำนวยการกองคลัง ตามที่นายกองค์การบริหารส่วนตำบล และสมาชิกสภาฯได้อภิปรายมา การมีแผนที่ดีรองรับการพัฒนาเป็นเรื่องที่ดี ทั้งเรื่องภัยแล้ง การแก้ไขปัญหาด้านโครงสร้างพื้นฐานต่างๆ ทั้งระยะสั้นและระยะยาว

นายจำปี ปัดตาตะฟัง เรียนประธานสภาฯ ผมนายจำปี ปัดตาตะฟัง สมาชิกสภาฯ หมู่ที่ 8 โครงการก่อสร้างตาน้ำล้น และโครงการสูบน้ำด้วยพลังงานแสงอาทิตย์ ควรบรรจุไว้ทุกหมู่บ้าน เพราะจะได้สูบน้ำดิบจากแหล่งต่างๆมายังสระประปาหมู่บ้านได้

นายกัญหา รักสี เรียนประธานสภาฯ ผมนายกัญหา รักสี สมาชิกสภาฯ หมู่ที่ 2 โครงการขุดลอก โครงการพลังงานแสงอาทิตย์ควรกำหนดไว้ในทุกหมู่บ้าน และของหมู่ที่ 2 ให้ตรวจสอบโครงการวางท่อระบายน้ำตาน้ำล้นอ่างเก็บน้ำบ้านคลองเมืองด้วย เพราะเสนอมราหลายปีแล้ว

ประธานสภาฯ มีสมาชิกสภาฯท่านใดจะอภิปรายอีกหรือไม่ หากไม่มีผมจะหามติ ขอความเห็นชอบในการปรับปรุงเพิ่มเติมแผนพัฒนาท้องถิ่น 5 ปี (พ.ศ.2561 – พ.ศ. 2565) สมาชิกท่านใดเห็นชอบให้ปรับปรุงแผนพัฒนาท้องถิ่น 5 ปี (พ.ศ. 2561 – พ.ศ. 2565) โดยให้มีการเพิ่มเติมโครงการขุดลอก และโครงการสูบน้ำพลังงานแสงอาทิตย์ให้ครบทุกหมู่บ้าน

มติที่ประชุม สภาฯเห็นชอบ 16 เสียง ประธานงดออกเสียง

ระเบียบวาระที่ 6 เรื่องอื่น ๆ

ประธานสภาฯ ท่านใดมีข้อราชการอื่นๆจะเสนอ เชิญครับ

นายบุญทัน พลานชัย เรียนประธานสภาฯ ผมนายบุญทัน พลานชัย นายกองค์การบริหารส่วน ตำบลคลองเมือง ขอบคุณสภาฯที่ให้ความเห็นชอบในการปรับปรุงเพิ่มเติม แผนพัฒนาท้องถิ่น 5 ปี ใดที่สภาฯให้เพิ่มเติมก็ให้หัวหน้าส่วนราชการที่เกี่ยวข้องรับ ไปแก้ไข การเห็นชอบแผนเป็น อำนาจของสภาฯส่วนการบริหารแผน บริหาร งบประมาณเป็นอำนาจของผู้บริหาร ที่ผ่านมาสภาฯได้ให้การสนับสนุนการทำงาน ของผู้บริหารด้วยดีตลอดมา ในเรื่องการจ่ายขาดเงินสะสมได้พูดคุยกันมาหลายครั้ง แล้ว ก็ขอถือการประชุมวันนี้เป็นวันกำหนดระยะเวลาให้ผู้อำนวยการกองช่างได้ถือ ปฏิบัติในการทำงาน โครงการก่อสร้างถนนทั้ง 16 โครงการที่ได้ปรับปรุงแผนใน วันนี้ ให้ผู้อำนวยการกองช่างกลับไปตรวจสอบรายละเอียดและความถูกต้อง โครงการใดแล้วเสร็จมีรายละเอียดครบถ้วนแล้วให้เสนอนายกเพื่อเสนอสภาฯ พิจารณา โดยไม่ต้องรอว่าจะต้องตรวจสอบทำรายละเอียดให้ครบทั้ง 16 โครงการ พร้อมกัน เพื่อแก้ไขปัญหาความเดือดร้อนของประชาชน เพราะหากต้องรอทั้ง 16 โครงการ ผมเชื่อว่าผู้อำนวยการกองช่างไม่สามารถดำเนินการได้ตามระยะเวลาที่ ผู้อำนวยการกองช่างได้รับปากกับสภาฯและผู้บริหารไว้ และการจัดซื้อจัดจ้างหรือ บริหารโครงการจะทำได้ยากเพราะมีช่างโยธาอยู่ในกองเพียงสองคน และโครงการ ขุดลอกตาน้ำสระประปาหมู่บ้าน หมู่ที่ 3 ต้นเดือนกันยายน น่าจะลงนามในสัญญา ได้ ให้ผู้อำนวยการกองคลังและกองช่างรับไปดำเนินการด้วยอย่าให้เกิดความ ล่าช้าอีก ผู้บริหารและข้าราชการมีหน้าที่ปฏิบัติหน้าที่ราชการโดยมีกฎหมายและ ระเบียบต่างๆ เป็นเครื่องมือในการบริหารงาน หากไม่สามารถดำเนินการได้ กฎหมาย และระเบียบเหล่านั้นจะกลับมาลงโทษตัวท่านเอง

นายบุญธรรม พิรักษา เรียนประธานสภาฯผมนายบุญธรรม พิรักษา สมาชิกสภาฯ หมู่ที่ 5 เป็น ผลต่อเนื่องจากการปรับปรุงแผน ซึ่งมีการพูดคุยและอภิปรายในสภาฯและนอก สภาฯหลายครั้งแล้ว โครงการเร่งด่วนที่ผู้อำนวยการกองช่างได้นำเสนอสภาฯ สมาชิกทุกท่านคาดหวังว่าน่าจะเสร็จนานแล้ว สมาชิกฯต้องการทราบว่าจะ ดำเนินการเสนอให้สภาพิจารณาได้เมื่อใดเพราะนี้จะสิ้นปีงบประมาณแล้ว ทั้งปัญหา ภัยแล้งและปัญหาด้านคมนาคมซึ่งเป็นปัญหามานานแล้ว ช่วงสองปีมานี้โครงการ ต่างๆไม่ขับเคลื่อนเลย ประชาชนก็ตั้งตารอ เพราะองค์การบริหารส่วนตำบลบอกว่า มีเงินแต่ปัญหาต่างๆยังไม่ได้รับการแก้ไขให้ทันกับปัญหาที่เกิดขึ้น ไม่สามารถบริหาร งบประมาณให้เกดประโยชน์สูงสุดต่อประชาชนได้ จะติดขัดด้วยเรื่องอะไรก็บอกมา ซึ่งทำให้ผมไม่อยากมาประชุมสภาฯเลย เพราะมาประชุมพูดคุยปัญหากันแล้ว สภาฯ อนุมัติให้แล้วแต่ผู้บริหารและผู้อำนวยการกองช่างไม่ทำอะไรให้เกิดประโยชน์เลย ข้อสัญญาต่างๆที่ช่างรับปากสภาฯไว้เหมือนเป็นการพูดกันเล่นๆ พูดในสภาแล้ว ปิด ประชุมแล้วก็แล้วกันไป ไม่เห็นการขับเคลื่อนเพื่อแก้ไขปัญหาของประชาชน สภาฯก็ พยายามที่จะช่วยติดขัดอยู่ที่ใดหรือผู้ใด แต่ไม่มีการตอบรับจากผู้รับผิดชอบ สมาชิก สภาฯได้ทำหน้าที่ของตนเองแล้วอย่างครบถ้วน ผู้บริหารและพนักงานส่วนตำบลได้ ทำหน้าที่ของตนเองอย่างครบถ้วนแล้วหรือยังสภามีหน้าที่เห็นชอบ อนุมัติก็ได้ทำ แล้ว การบริหารงานของผู้บริหารที่ผ่านๆมาสภาฯไม่เคยติติงให้เสียหายมีแต่ช่วย แนะนำ ผู้บริหารมีหน้าที่บริหารจัดการงบประมาณ บริหารโครงการแต่โครงการ ต่างๆซึ่งบริหารโดยผู้บริหารไม่สามารถดำเนินการบริหารจัดการให้เกิดประโยชน์ได้ สมัยแรกที่เข้ามาเป็นสมาชิกสภาฯ ผมเสนอให้บริหารงบประมาณให้หมดและให้ทัน ภายในปีงบประมาณนั้นๆ ที่ผ่านมาไม่เป็นไปตามนั้น ก็อยากให้ผู้บริหารแก้ไข มีเงิน แต่ไม่สามารถใช้เงินให้เกิดประโยชน์ต่อประชาชน ผู้บริหาร พนักงานส่วนตำบล ลูกจ้างทนอยู่กันได้อย่างไร ไม่คิดช่วยกันใช้เงินแก้ไขปัญหาความเดือดร้อนของ ประชาชน ใช้เงินให้เกิดประโยชน์สูงสุดกับประชาชน ทุกคนต้องช่วยกันคิด ช่วยกัน ทำ ทุกคนต้องตระหนักในหน้าที่ของตน นายกมีหน้าที่อะไร พนักงานมีหน้าที่อะไร ทุกคนต้องทำหน้าที่ของตนเองให้ดีเพื่อประโยชน์สูงสุดของประชาชน อย่าให้ ประชาชนเสียประโยชน์ประชาชนเสียโอกาส

นายจำปี ปัดตาตะฟัง เรียนประธานสภาฯผมนายจำปี ปัดตาตะฟัง สมาชิกสภาฯ หมู่ที่ 8 ประชุมครั้งที่ 1 ของสมัยนี้ เมื่อวันที่ 15 สิงหาคม 2562 นับมาถึงวันนี้ได้ 13 วัน แล้ว ยังไม่ได้รับทราบว่ามีการเสนอญัตติจ่ายขาดเงินสะสมให้ประธานสภาเลย ฝาก ผู้อำนวยการกองช่างเร่งด้วย และสถานการณ์ภัยแล้งมีแนวโน้มจะสูงขึ้น งบประมาณในการช่วยเหลือประชาชนในปีงบประมาณ 2562 และปีงบประมาณ 2563 ผู้บริหารเตรียมไว้มากน้อยอย่างไร เพียงพอหรือไม่ ให้ทบทวนงบประมาณ ด้วยครับ

นายกัญหา รักสี เรียนประธานสภาฯ ผมนายกัญหา รักสี สมาชิกสภาฯ หมู่ที่ 2

ประเด็นที่ 1 โครงการแก้ไขปัญหาความเดือดร้อนของประชาชนด้าน คมนาคม ทั้ง 16 โครงการที่ผู้อำนวยการกองช่างเคยได้ชี้แจงต่อสภาฯ ขอให้ท่านยืนยันกับสภาฯได้หรือไม่ว่ามีรายละเอียดครบถ้วนเสร็จสมบูรณ์ แล้วกี่โครงการ และจะเสนอสภาฯได้เมื่อใด เพราะนายกฯบอกว่าต้องขอนายอำเภอ จักราชให้เรียกประชุมสภาฯสมัยวิสามัญ การประชุมสภาฯในสมัยนี้คงไม่ทัน เพราะ จะครบ 15 วันในวันพรุ่งนี้ ดังนั้นโครงการทั้ง16 โครงการมีรายละเอียดอย่างไร ช่างต้องยืนยันต่อสภาฯ และจะเสนอนายกฯเมื่อไร เพราะคุยกันมาหลายครั้งแล้วผม ยังไม่เห็นมีรายละเอียดมาให้สภาฯพิจารณา และหากไม่สามารถดำเนินการได้ ผู้อำนวยการกองช่างจะรับผิดชอบอย่างไร หากผมเป็นผู้รับผิดชอบและทำไม่ได้ผมก็ คงต้องย้ายออกไปจากองค์การบริหารส่วนตำบลคลองเมือง ดังนั้นให้ช่างยืนยัน กำหนดวันแล้วเสร็จที่ท่านจะเสนอรายละเอียดให้นายกฯ นายกฯเสนอรายละเอียด หรือญัตติให้สภาพิจารณา

ประเด็นที่ 2 ถนนสายจากสามแยกเข้าบ้านโจดกระทิงถึงสี่แยกสายธาร ชำรุดเสียหายมากการเดินทางไม่มีความปลอดภัยและสะดวก กองช่างจะดำเนินการ แก้ไขได้หรือไม่และจะแก้ไขได้อย่างไรบ้าง

นายวัชระ คำแดง เรียนประธานสภาฯ ผมนายวัชระ คำแดง ผู้อำนวยการกองช่าง ขอยืนยัน ว่ารายละเอียดโครงการเป็นไปตามนั้น ซึ่งหากไม่มีครบถ้วนถูกต้องทั้ง 16 โครงการ

ผมคงไม่เสนอนายกฯเพื่อรายงานสภาฯ ก็เหลือเสนอรายละเอียดให้เลขาสภาฯเพื่อ แจกแจงเสนอสภาฯ

นายบุญทัน พลานชัย เรียนประธานสภาฯ ผมนายบุญทัน พลานชัย นายกองค์การบริหารส่วน ตำบลคลองเมือง ขอบคุณคำแนะนำ คำเสนอแนะจากสภาฯ ก็ขอทำความเข้าใจ เรื่องงบประมาณตามข้อบัญญัติงบประมาณและงบประมาณจ่ายขาดเงินสะสม การ บริหารงานก็เป็นไปตามกฎหมาย ระเบียบกำหนด เรามีเงินสะสมเยอะแต่ไม่สามารถ นำมาบริหารจัดการให้เกิดประโยชน์กับประชาชนได้ ก็เป็นเรื่องที่ผู้บริหารต้อง พิจารณา การจ่ายขาดเงินสะสมต้องเป็นไปเพื่อแก้ไขปัญหาความเดือดร้อนของ ประชาชน

คำตอบของผู้อำนวยการกองช่างก็ยังไม่ชัดเจน สภาฯก็ยังไม่ชัดเจนว่าจะได้ ประชุมเมื่อใด การบริหารงานของกองช่างมอบให้เร่งดำเนินการเพราะมีงบประมาณ เพียงพอ แล้วไม่ต้องรอให้สิ้นปีงบประมาณ 24562 ให้กองช่างเร่งดำเนินการเพื่อ แก้ไขปัญหาความเดือดร้อนของประชาชน การทำงานมีกฎหมาย ระเบียบ ใครใช้ กฎหมาย ระเบียบในการปฏิบัติราชกฎหมาย ระเบียบก็จะตอบแทนคุณให้ ใคร ใช้กฎหมาย ระเบียบไม่เกิดประโยชน์ต่อราชการกฎหมายก็จะลงโทษ ในแต่ละปี องค์การบริหารส่วนตำบลมีเงินเหลือเป็นเงินสะสมจำนวนมาก ดังนั้นในปีนี้เราก็จะ ใช้เงินสะสมเพื่อแก้ไขปัญหาความเดือดร้อนให้เกิดประโยชน์สูงสุดต่อประชาชนมอบ ผู้อำนวยการกองช่างให้ไปดำเนินการ

เรื่องการซ่อมแซมถนนสายสามแยกโจดกระทิงถึงสี่แยกบ้านสายธาร ผู้บริหารมอบหมายให้ผู้อำนวยการกองช่างรับไปดำเนินการประมาณราคาในการ เกรดบดอัดแล้ว รายละเอียดและงบประมาณเสร็จเมื่อใดจะรีบดำเนินการทันทีและ มอบให้ผู้อำนวยการกองช่างติดตามแก้ไขการซ่อมแซมอาคารศูนย์พัฒนาเด็กเล็กของ องค์การบริหารส่วนตำบลคลองเมืองด้วย เนื่องจากได้รับรายงานความเสียหายมา นานแล้ว แต่ยังไม่ได้รับการซ่อมแวม ติดขัดด้วยเรื่องอะไรให้รายงานให้ผู้บริหาร ทราบ

กรณีที่เกิดภัยแล้งและหมู่บ้านใดจะสูบน้ำเข้าสระประปาหมู่บ้าน งบประมาณตั้งไว้เพียงพอ แต่จะสูบอย่างไรในเมื่อแต่ละหมู่บ้านไม่มีแหล่งน้ำที่จะสูบ หมู่ที่ 1 องค์การบริหารส่วนตำบล วิ่งส่งน้ำวันละ 15 เที่ยวๆละ 6,000 ลิตร ค่าใช้จ่ายน้ำมันเฉลี่ยเที่ยวละ150-160 บาท ปัจจุบันสูบน้ำจากหมู่ที่ 5 ไป แจกจ่าย ฝากหมู่ที่ 10 ช่วยประชาสัมพันธ์กลุ่มปลูกหม่อน ช่วงนี้ขอความร่วมมือ อย่าสูบน้ำไปรดต้นหม่อนต้องช่วยกันประหยัด รวมทั้งบ้านอื่นๆด้วยที่มีผักส่วนครัว ในหมู่บ้าน เพราะต้องสำรองน้ำไว้ใช้ในครัวเรือน หากต้นหม่อนเสียหายให้ไปร้องขอ ความช่วยเหลือจากสำนักงานเกษตรหรือสำนักงานพัฒนาชุมชน ซึ่งเป็นหน่วยงาน ที่มาส่งเสริม และกรณีที่หมู่บ้านมีแหล่งน้ำจะสูบ ให้คณะกรรมการที่ดูแลกิจการ ประปาหมู่บ้านใช้เงินจากกิจการประปาหมู่บ้านไปสูบน้ำก่อน กรณีจะขอใช้เงินงบ กลางขององค์การบริหารส่วนตำบลต้องรายงานสถานะการเงินของกิจการประปา หมู่บ้านมาด้วย

ประชาสัมพันธ์กิจกรรมวิ่งการกุศลตั้งกองทุนช่วยเหลือผู้ยากไร้อำเภอจัก ราช ซึ่งอำเภอจักราชร่วมกับโรงพยาบาลจักราชจัดขึ้น เพื่อระดมเงินทุนไว้ช่วยเหลือ ประชาชนในอำเภอจักราชกำหนดวิ่งในวันที่ 22 กันยายน 2562 ตำบลคลองเมือง จุดเริ่มต้นอยู่ที่ องค์การบริหารส่วนตำบลคลองเมือง เวลา 05.00 น. วิ่งไปถึง องค์การบริหารส่วนตำบลหนองขาม ขอความร่วมมือตัวแทนจากหมู่บ้าน หมู่บ้านละ ไม่น้อยกว่า 10 คน และต้องเป็นผู้ที่มีรางกายแข็งแรง จุดสิ้นสุดอยู่ที่โรงเรียนจักราช วิทยา ขอเชิญทุกท่านไปร่วมกิจกรรมด้วยกัน

ประธานสภาฯ การประชุมและอภิปรายซักถามต่างๆ คงพอสมควรสมาชิกสภาฯหรือนายก องค์การบริหารส่วนตำบลมีข้อราชการใดจะเพิ่มเติมหรือไม่ เมื่อไม่มี ถือว่าผู้ที่มา ประชุมและเข้าร่วมประชุมรับทราบข้อราชการต่างๆที่ได้พูดคุยมอบหมายกันในวันนี้ ก็ให้ผู้ได้รับมอบหมายรับไปดำเนินการตามอำนาจหน้าที่ของแต่ละฝ่ายให้เกิด ประโยชน์ต่อประชาชนและราชการ ตามอำนาจหน้าที่ที่เกี่ยวข้อง และขอบคุณ สมาชิกสภาฯ คณะผู้บริหาร หัวหน้าส่วนราชการต่างๆตลอดทั้งผู้เข้ารับฟังการ ประชุมทุกท่าน ขอปิดประชุมครั้งนี้ครับ

เลิกประชุมเวลา 13.30 น.

ปรีชา กระจ่างโพธิ์ ผู้บันทึกรายงานการประชุม

(นายปรีชา กระจ่างโพธิ์)

ปลัดองค์การบริหารส่วนตำบลคลองเมือง

เลขานุการสภาองค์การบริหารส่วนตำคลองเมือง

คณะกรรมการตรวจรายงานการประชุม

กัญหา รักสี สมศักดิ์ นาหนองขาม บุญธรรม พิรักษา

(นายกัญหา รักสี) (นายสมศักดิ์ นาหนองขาม) (นายบุญธรรม พิรักษา)

ประธานคณะกรรมการ กรรมการ กรรมการ

คำพันธ์ แก้วกองสี ผู้ตรวจรายงานการประชุม

(นายคำพันธ์ แก้วกองสี)

ประธานสภาองค์การบริหารส่วนตำบลคลองเมือง